Termini de presentació de sol·licituds: del 22 de juny al 20 de juliol de 2020, ambdós inclosos.
Les persones interessades han de fer constar en la sol·licitud les dades personals i de contacte, així com les dades necessàries per participar en el procés de selecció:
La sol·licitud telemàtica no requereix signatura electrònica dins el formulari, però cal que us identifiqueu quan envieu el formulari amb l'idCATMòbil o un certificat digital de persona física.
Amb la presentació de la sol·licitud, la persona interessada pot donar el consentiment perquè l'òrgan convocant, l'òrgan gestor i el tribunal qualificador facin les comprovacions pertinents i les acreditacions d'ofici a partir de les dades que consten en el Registre general de personal, a la base de dades de convocatòries de selecció, i a partir de les dades de què disposen les administracions públiques.
Quan no es puguin verificar les dades, els aspirants hauran de presentar la documentació corresponent d'acord amb el que determinen les bases de la convocatòria.
Un cop tramitada la sol·licitud de participació, els aspirants han de presentar preferentment els seus escrits o la documentació corresponent mitjançant la Petició genèrica del Registre electrònic de la seu electrònica de la Generalitat de Catalunya.
A l'assumpte de la Petició genèrica cal identificar expressament el número de registre de la convocatòria i el motiu de presentació, i adreçar-la al Servei de Recursos Humans del Departament d'Agricultura, Ramaderia, Pesca i Alimentació (subtema: Oposicions).
Els requisits establerts s'han de complir el darrer dia del termini de presentació de sol·licituds i s'han de continuar complint fins a la data de presa de possessió com a funcionaris/àries de carrera.
Les situacions administratives esmentades en el punt 11 s'han de mantenir entre qualsevol de les assenyalades durant tot el procés de selecció fins a la data de presa de possessió com a funcionaris/àries de carrera.
A més de les bases que regeixen el procés, es pot obtenir informació a través d'aquest tràmit i del web del Departament d'Agricultura, Ramaderia, Pesca i Alimentació, on hi ha disponibles continguts i documents que poden ser útils durant la convocatòria.
Els actes administratius relatius a la convocatòria es publiquen, si escau, al Diari Oficial de la Generalitat de Catalunya i, en tot cas, al Tauler d'anuncis de la Seu electrònica de la Generalitat de Catalunya, e-Tauler.
D'aquestes publicacions, així com de la resta d'actes que se'n deriven, se'n fa difusió al web del Departament d'Agricultura, Ramaderia, Pesca i Alimentació.
D'altra banda, a Tràmits gencat, els aspirants, a través de l'apartat "Les meves gestions" (o "La meva carpeta", si es tramita la sol·licitud mitjançant identificació digital), poden accedir a la informació sobre la seva participació, així com accés als requeriments que els faci l'Administració i la possibilitat de respondre'ls.
La sol·licitud telemàtica no requereix signatura electrònica dins el formulari, però cal que us identifiqueu quan envieu el formulari amb l' idCATMòbil o un certificat digital de persona física.
Guia del procés d'inscripció, pagament i consulta
La manca de pagament, el pagament incomplet de la taxa o la no acreditació a efectes d'exempció o de bonificació determinarà l'exclusió de l'aspirant en les llistes definitives d'aspirants admesos i exclosos.
En cap cas el pagament a l'entitat col·laboradora no substitueix el tràmit de presentació de la sol·licitud en el termini i de la manera escaient.
La resolució per la qual s'aprova la llista provisional de persones admeses i excloses es publica i es pot consultar en els mitjans detallats en el punt Informació sobre el procés selectiu.
Les persones aspirants que figurin a la llista provisional de persones excloses disposen d'un termini de 10 dies, comptats a partir de l'endemà de la publicació de la resolució esmentada, per presentar les esmenes dels defectes de la seva sol·licitud inicial, o per adjuntar la documentació requerida a la convocatòria.
Les persones aspirants que en el termini assenyalat no esmenin la sol·licitud o no aportin la documentació necessària seran definitivament excloses del procés selectiu.